An Todhar
Is dòcha gu bheil sibh a' lorg Todhar.

Is e baile beag ann an Ros an Ear a tha anns an Todhar (Beurla: Tore) . A rèir Iain Mac an Tàilleir 's e "An Tòrr" an t-ainm a tha air a' bhaile fad 's a tha Watson ag ainmeachadh "Tòrr" agus "An Todhar". Tha am baile suidhichte air an Eilean Dubh mu 7 mìle iar-thuath air Inbhir Nis agus mu 5 mìle (8 km) ear-thuath air a' Bhlàr Dhubh.  

Tha cearcall-rathaid mòr anns a' bhaile, far a bheil na rathaidean  A832  agus A835 a' dealachadh bhon A9. Tha e a' sgaradh a' bhaile le talla a' bhaile agus leis an sgoil air an dàrna taobh agus an stèisean-seirbheise air an taobh eile. Ann an 1961 bha 64 duine a' fuireach an seo.

Iomraidhean

Ceanglaichean a-mach 
Tore Gazetteer for Scotland

Bailtean na h-Alba
An t-Eilean Dubh